LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2008 M. GRUODŽIO 31 D. ĮSAKYMO NR. 1K-465 „DĖL VALSTYBĖS IR SAVIVALDYBIŲ BIUDŽETINIŲ ĮSTAIGŲ IR KITŲ SUBJEKTŲ ŽEMESNIOJO LYGIO BIUDŽETO VYKDYMO ATASKAITŲ SUDARYMO TAISYKLIŲ IR FORMŲ PATVIRTINIMO“ PAKEITIMO

2016 m. gruodžio 16 d. Nr. 1K - 455

Vilnius

1.	Pakeičiu Lietuvos Respublikos finansų ministro 2008 m. gruodžio 31 d. įsakymą Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“:

1.1.	Pakeičiu 1.2.1 papunktį ir jį išdėstau taip:

„1.2.1. forma Nr. 1 – metinė, ketvirtinė biudžetinių įstaigų pajamų įmokų į biudžetą, biudžeto pajamų iš mokesčių dalies ir kitų lėšų, skiriamų programoms finansuoti, 20___ m. __________ d. ataskaita.“

1.2.	Pripažįstu netekusiu galios 1.2.3 papunktį (su visais formos Nr. 3 pakeitimais ir papildymais).

1.3.	Pakeičiu 1.2.4 papunktį ir jį išdėstau taip:

„1.2.4. forma Nr. 4 – metinė, ketvirtinė mokėtinų ir gautinų sumų 20___ m. __________ d. ataskaita.“

1.4.	Pripažįstu netekusiu galios 2 punktą.

1.5.	Pakeičiu nurodytuoju įsakymu patvirtintas Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisykles:

1.5.1.	Pripažįstu netekusiu galios 2.3 papunktį.

1.5.2.	Pripažįstu netekusiu galios 4 punktą.

1.5.3.	Pakeičiu 6.1.1 papunktį ir jį išdėstau taip:

„6.1.1. metinį ataskaitų rinkinį – kitais metais po ataskaitinių metų nuo sausio 14 dienos iki vasario 4 dienos.“

1.5.4.	Pripažįstu netekusiu galios 6.1.3 papunktį.

1.5.5.	Papildau 10.6 papunkčiu:

„10.6. pradelsti įsiskolinimai pagal mokėtinų ir gautinų sumų ataskaitos (forma Nr. 4) duomenis, mokėtini iš biudžeto lėšų, patvirtintų išlaidų sąmatoje, jų susidarymo priežastys bei padengimo terminai.“

1.5.6.	Pakeičiu 11 punktą ir jį išdėstau taip:

„11. Ataskaitos sudaromos pagal paskutinės ataskaitinio laikotarpio dienos duomenis, iš jų forma Nr. 1, forma Nr. 2 ir forma Nr. 5 – eurais ir centais su dviem ženklais po kablelio, o forma Nr. 4 – tūkstančiais eurų su vienu ženklu po kablelio.“

1.6.	Pakeičiu nurodytuoju įsakymu patvirtintą formą Nr. 1 ir ją išdėstau nauja redakcija (pridedama).

1.7.	Pakeičiu nurodytuoju įsakymu patvirtintą formą Nr. 4 ir ją išdėstau nauja redakcija (pridedama).

2.	Nustatau, kad šis įsakymas:

2.1. įsigalioja 2017 m. sausio 1 d.;

2.2. taikomas rengiant ir teikiant 2017 metų ketvirčių, metų ir vėlesnių ataskaitinių laikotarpių duomenis.

Finansų ministras	Vilius Šapoka